声调

声调个完整意义是指音节勒拉发音个过程当中个高低抑扬性（音调）搭子顿挫性（韵尾）。声调高低可以用阿拉伯数字来表示，模仿了音阶1-5，搿叫调值。比方讲，调值55表示音节个调高相当于so，辰光上为两拍。要正确确定一个声调个调值，需要灵敏个电子仪器来帮忙记录交分析。弗同个声调会导致一样个辅音搭子元音个音节还有词语个含义弗同，搿就是人家讲个变调造成语意歧义性。

以现代标准汉语为代表个北方方言弗具备入声韵尾，弗具备顿挫性。伊个声调仅仅是音调个抑扬升降。伊包括四个声调：阴平、阳平、上声、去声。轻声一般弗拨当作声调。

吴语、粤语、闽南语、客家语等南方方言带入声韵尾，伊个声调包括抑扬性搭子顿挫性。调值相同个音节是弗是带入声韵味会导致伊拉成为弗同个声调。
具备声调系统个言话叫声调言话。

Category:语音学